Халиҡов Хәлил Мырҙайән улы

Халиҡов Хәлил Мырҙайән улы (; 4 март 1939 йыл) — Рәсәй сәнәғәт, партия һәм хужалыҡ эшмәкәре. Башҡортостан Республикаһының атҡаҙанған ауыл хужалығы хеҙмәткәре (1994). 1990 йылдың 11 октябрендә БАССР-ҙың ун икенсе саҡырылыш Юғары Советының өсөнсө сессияһында республиканың дәүләт суверенитеты тураһында Декларация ҡабул иткән Башҡорт АССР-ының 12-се саҡырылыш Юғары Советы депутаты. Милләте — башҡортНародные депутаты Республики Башкортостан. Двенадцатый созыв. — Уфа, Китап, 1994. — с. 104.

 Биографияһы 
Халиҡов Хәлил Мырҙайән улы 1939 йылдың 4 мартында Башҡорт АССР-ының Илеш районы Баҙытамаҡ ауылында тыуған.

Юғары белемле — 1969 йылда Өфө авиация институтын бөтөп сыҡҡан, уға тиклем Өфө авиация техникумында белем алған булған. 1977 йылда Свердловск Юғары партия мәктәбен тамамлаған.

Хеҙмәт эшмәкәрлеген 1956 йылда бетонсы булып башлаған, артабан Өфө приборҙар эшләү заводында слесарь-монтажсы, слесарь-йыйыусы булып башлаған.

1961—1969 йылдарҙа Совет армияһында хеҙмәт итә.

1969—1971 йылдарҙа — Илеш районы «Сельхозтехника» бүлексәһе идарасыһы урынбаҫары.

1971—1977 йылдарҙа — Илеш район Советы башҡарма комитеты рәйесе урынбаҫары.

1977 йылдан — КПСС-тың Күмертау ҡала комитетының икенсе секретары.

1980 йылдан — Күмертау ғала Советы башҡарма комитеты рәйесе.

1982—1992 йылдарҙа — БАССР-ҙың Илеш район Советы башҡарма комитеты рәйесе.

1992—1995 йылдарҙа — Башҡортостан Республикаһының Илеш район Советы башҡарма комитеты рәйесе — район хакимиәте башлығыНародные депутаты Республики Башкортостан. Двенадцатый созыв. — Уфа, Китап, 1994. — с. 104..

1995—2005 йылдарҙа — «Лукойл» асыҡ акционерҙар йәмғиәтенең төньяҡ-көнбайыш яғыулыҡ ҡойоу комплексы директорыХаликов Халиль Мирзаянович.

 Ижтимағи эшмәкәрлеге 
Халиҡов Хәлил Мырҙаян улы БАССР-ҙың 11-се саҡырылыш Юғары Советы депутаты булған һәм БАССР Юғары Советы Рәйесе урынбаҫары, артабан Рәйесе итеп һайланған.

1990 йылда Хәлил Мырҙаян улы Илеш районы, 211-се Үрге Йәркәй һайлау округынан Башҡорт АССР-ының 12-се саҡырылыш Юғары Советына Вәкил палатаһы депутаты итеп һайланаНародные депутаты Республики Башкортостан. Двенадцатый созыв. — Уфа, Китап, 1994. — с. 104.

 Маҡтаулы исемдәре һәм башҡа бүләктәре 
 Башҡортостан Республикаһының атҡаҙанған ауыл хужалығы хеҙмәткәре (1994)Халиков Халиль Мирзаянович

 Ғаиләһе 
Өйләнгән, ғаиләһендә ике ҡыҙ тәрбиәләп үҫтергәндәр.

 Шулай уҡ ҡарағыҙ 
 БАССР-ҙың 12-се саҡырылыш Юғары Советы депутаттары исемлеге
 БАССР-ҙың 11-се саҡырылыш Юғары Советы депутаттары исемлеге

 Иҫкәрмәләр 

 Әҙәбиәт 
 Народные депутаты Республики Башкортостан. Двенадцатый созыв. — Уфа, Китап, 1994. — с. 104

 Һылтанмалар 
 12 созыв (БАССР)
 Халиков Халиль Мирзаянович

Категория:12-се саҡырылыш Башҡорт АССР-ы Юғары Советы депутаттары
Категория:11-се саҡырылыш Башҡорт АССР-ы Юғары Советы депутаттары
Категория:Башҡорт дәүләт аграр университетын тамамлаусылар
Категория:КПСС-тың район комитетының икенсе секретарҙары
Категория:Башҡортостандың атҡаҙанған ауыл хужалығы хеҙмәткәрҙәре